## Pravilnik o obliku, sadržaju i načinu vođenja knjige gostiju i popisa gostiju

### NN 14/1996 (21.2.1996.), Pravilnik o obliku, sadržaju i načinu vođenja knjige gostiju i popisa gostiju

# MINISTARSTVO TURIZMA

Na temelju članka 10. stavka 3. i članka 37. stavka 2.
Zakona o ugostiteljskoj djelatnosti ("Narodne novine", broj 48/95.), ministar
turizma, donosi

## **PRAVILNIK**

### **O OBLIKU, SADRŽAJU I NAČINU VOÐENJA KNJIGE GOSTIJUI POPISA GOSTIJU**

I. OPĆA ODREDBA

Članak 1.

Ovim Pravilnikom propisuje se oblik, sadržaj i način vođenja
knjige gostiju, koju su dužni voditi ugostitelji koji pružaju uslugu smještaja
u ugostiteljskom objektu za smještaj, kao i oblik i sadržaj obrasca i način
vođenja popisa gostiju koji su dužni voditi građani koji pružaju
ugostiteljsku uslugu smještaja u domaćinstvu.

II. OBLIK, SADRŽAJ I NAČIN VOÐENJA KNJIGE GOSTIJU

Članak 2.

(1) Knjiga gostiju vodi se kao zasebna knjiga domaćih gostiju
i knjiga stranih gostiju.

(2) Knjiga domaćih gostiju i knjiga stranih gostiju vode se u
obliku tvrdo ukoričenih knjiga čije su stranice numerirane.

(3) Domaći gosti upisuju se u knjigu domaćih gostiju, a
strani gosti upisuju se u knjigu stranih gostiju.

(4) Knjiga domaćih gostiju i knjiga stranih gostiju ovjeravaju
se na unutarnjoj naslovnoj stranici pečatom i potpisom odgovorne
osobe županijskog ureda odnosno ureda Grada Zagreba nadležnog za poslove
turizma prema mjestu sjedišta ugostiteljskog objekta.

(5) Stranica knjige domaćih gostiju treba sadržavati slijedeće
podatke o gostu:

\_ redni broj prijave,

\_ prezime i ime,

\_ spol,

\_ datum i mjesto rođenja,

\_ broj osobne iskaznice,

\_ adresa,

\_ datum i vrijeme dolaska,

\_ datum i vrijeme odlaska i

\_ primjedba.

(6) Stranica knjige stranih gostiju treba sadržavati slijedeće
podatke o gostu:

\_ redni broj prijave,

\_ prezime i ime,

\_ spol,

\_ državljanstvo,

\_ datum i mjesto rođenja,

\_ adresa,

\_ vrsta i broj putne isprave,

\_ vrsta i broj vize,

\_ datum dozvole boravka,

\_ datum i mjesto ulaska u Hrvatsku,

\_ datum i vrijeme dolaska,

\_ datum i vrijeme odlaska i

\_ primjedba.

Članak 3.

Knjiga domaćih gostiju i knjiga stranih gostiju trebaju se čuvati
najmanje dvije godine nakon što su popunjene.

Članak 4.

(1) Knjiga domaćih gostiju i knjiga stranih gostiju mogu se voditi
i na osobnom računalu.

(2) Kada se knjiga domaćih gostiju i knjiga stranih gostiju vodi
na osobnom računalu nije potrebna ovjera iz članka 2. ovoga
Pravilnika, a svi potrebni podaci trebaju se dnevno izlistavati.

(3) Podaci iz knjige domaćih gostiju i knjige stranih gostiju,
ako se vode na osobnom računalu, trebaju biti pohranjeni na odgovarajućem
mediju najmanje dvije godine.

III. OBLIK I SADRŽAJ OBRASCA I NAČIN VOÐENJA POPISA GOSTIJU

Članak 5.

(1) Popis gostiju vodi se u obliku knjige polutvrdih korica čije
su stranice numerirane.

(2) Na prednjoj stranici prve korice popisa gostiju treba biti naziv
"Popis gostiju", te prezime i ime osobe na koju glasi odobrenje za pružanje
ugostiteljskih usluga u domaćinstvu.

(3) Obrazac popisa gostiju treba sadržavati slijedeće podatke
o gostu:

\_ redni broj prijave,

\_ prezime i ime,

\_ broj osobne iskaznice ili putne isprave,

\_ vrsta pružene usluge,

\_ datum početka pružanja usluga,

\_ datum prestanka pružanja usluga i

\_ primjedba.

(4) Knjiga popisa gostiju ovjerava se na unutarnjoj naslovnoj stranici
pečatom i potpisom odgovorne osobe županijskog ureda odnosno ureda
Grada Zagreba nadležnog za poslove turizma prema mjestu objekta u kojem
građanin pruža ugostiteljsku uslugu smještaja u domaćinstvu.

Članak 6.

Knjiga popisa gostiju obvezno se mora čuvati najmanje dvije godine
nakon što je popunjena.

Članak 7.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-01/96-01/04 Urbroj: 529-02/95-1 Zagreb, 22. siječnja
1996.

Ministar **mr. Niko Bulić,** v. r.

---

Pravilnik, NN 14/1996-227